cyanic-selkie/wikianc huggingface dataset:
კაირი ირვინგი
2014–15 სეზონი: დიდი სამეულის ჩამოყალიბება და პირველი NBA-ის ფინალები
ირვინგი დაეხმარა კავალიერსს რათა დარჩენილი 43 თამაშიდან 34-ში მოეპოვებინა გამარჯვება და აღმოსავლეთ კონფერენციაში 53-29 შედეგით მეორე ადგილზე დაეხურათ სეზონი. 2014-15 წლების სეზონში კაირიმ საკუთარი კარიერის პირველი playoff-ის მატჩი ჩაატარა ბოსტონ სელტიქსის წინააღმდეგ და თამაში 30 ქულითა და გამარჯვებით (103-100) დაასრულა. მას სურდა დახმარებოდა კლივლენდ კავალიერსს რათა მისულიყვნენ ფრენჩაიზის ისტორიაში მეორედ NBA-ის ფინალებამდე (მიუხედავად იმისა, რომ კაირიმ აღმოსავლეთ კონფერენციის ფინალში, ატლანტა ჰოუქსის წინააღმდეგ ორი მატჩი ტრავმის გამო გამოტოვა). 2016 წლის ფინალებში გოლდენ სტეიტ უორიორსის წინააღმდეგ პირველ თამაშში ირვინგს დამატებით დროში მოედნის იძულებითი დაპოვება მოუწია ტრავმის გამო; ამ შემთხვევიდან მომდევნო დღეებში გაირკვა, რომ მას მუხლზე ესაჭიროებოდა ოპერაცია და ამ ოპერაციის შემდგომ სამი თვე ვერ შეძლებდა პროფესიონალური კალათბურთის თამაშს. . ამის შემდგომ გუნდმა ფინალური სერია ექვს თამაშში წააგო.
2015–16 სეზონი: NBA-ის ჩემპიონობა
2015 წლის 27 აგვისტოს ირვინგმა გამორიცხა, რომ 2015-16 წლის სეზონის გახსნით საღამოზე თამაშს შეძლებდა და ამის მიზეზი წინა წლის ფინალებში გოლდენ სტეიტ უორიორსთან მიღებული მუხლის ტრავმა იყო. ამ სეზონში მისი დებიუტი 20 დეკემბერს მოხდა და მან 17 წუთში 12 ქულის მოგროვება მოახერხა ფილადელფიის წინააღმდეგ. 6 იანვარს დააგროვა სეზონის უმაღლესი მაჩვენებელი 32 ქულა და მოიპოვა გამარჯვება ვაშინგტონ ვიზარდსის წინააღმდეგ (121-115). 8 თებერვალს საკრამენტო კინგსის წინააღმდეგ (120-100) გაიმეორა სეზონის რეკორდული მაჩვენებელი 32 ქულა და აგრეთვე ამ მატჩში დააფიქსირა კარიერის საუკეთესო შედეგი გადაცემებში — 12 გადაცემა. ორი დღის შემდეგ კაირიმ გააუმჯობესა სეზონის რეკორდული მაჩვენებელი და ლოს-ანჯელეს ლეირეკსის წინააღმდეგ 35 ქულა დააგროვა (მატჩში კლავალიერისი დარჩა გამარჯვებული).
კავალიერსმა რეგულარული სეზონი დაასრულა 57-25 შედეგით და დაიკავა აღმოსავლეთ კონფერენციის პირველი ადგილი. playoffs-ის პირველ რაუნდში კავალიერსი დაუპირისპირდა მერვე ადგილზე მყოფ დეტროიტ პისტონსს; პირველი მატჩი 17 აპრილს გაიმართა და ამ მატჩში ირვინგმა playoffs-ში ჩაგდებული ქულების პირადი რეკორდი გააუმჯობესა (მოიპოვა 31 ქულა). კაირიმ 31 ქულიანი შედეგი კვლავ გაიმეორა ამავე სერიის მეოთხე თამაშში; ამ თამაშით სერიაში პისტონსი დამარცხდა. playoffs-ში კავალიერსმა 12-2 შედეგი დააფიქსირა რის შემდეგაც მათ NBA-ის ფინალების საგზური მოიპოვეს; ფინალებში მათ კვლავ გოლდენ სტეიტ უორიორსი დაუპირისპირდა. კაირიმ ფინალების სადებიუტო მატჩში 26 ქულა მოაგროვა (31.8% სიზუსტით); მატჩი 104-89 შედეგით დასრულდა და კავალიერსი დამარცხდა. მეოთხე თამაშის შემდეგ სერიაში ანგარიში 3-1 გახდა უორიორსის სასარგებლოდ თუმცა მეხუთე თამაშში ლებრონმა და ირვინგმა 41-41 ქულა დააგროვეს და აიძულეს უორიორსი ეთამაშათ მეექვსე თამაში. ირვინგი და ჯეიმსი გახდნენ პირველი თანაგუნდელები, რომლებმაც მოახერხეს 40+ ქულის ჩაგდება NBA-ის ფინალების ერთ მატჩში. მეშვიდე თამაშში ირვინგმა მატჩის დასრულებმადე 53 წამით ადრე ჩააგდო 3-ქულიანი და ანგარიში გახდა 92-89 კლივლენდის სასარგებლოდ; საბოლოოდ მატჩი 93-89 დასრულდა. ამ გამარჯვებით კავალიერსი გახდა პირველი გუნდი, რომელმაც ფინალურ სერიაში 1-3 ანგარიშიდან მოახერხა 4-3-ის მოგება; აგრეთვე დასრულდა კავალიერსის 52 წლიანი ჩემპიონობის მშრალი სერია და მათ ისტორიაში პირველად მოახერხეს NBA-ის ჩემპიონობის მოპოვება.
2016–17 სეზონი: საბოლოო სეზონი კავალიერსში
2016 წლის 25 ოქტომბერს, ჩემპიონობის ბეჭდის მიღების შემდეგ ირვინგმა ნიუ-იორ ნიქსის წინააღმდეგ დააფიქსირა მატჩის საუკეთესო შედეგი 29 ქულა და კავალიერსმა გაიმარჯვა ანგარიშით 117-88. სამი დღის შემდეგ მან ტორონტო რაპტორსის წინააღმდეგ დააგროვა 26 ქულა და მატჩის დასრულებამდე 44.3 წამით ადრე მოწინააღმდეგე გუნდს 3-ქულიანი სროლა ჩაუგდო; თამაში 94-91 დასრულდა კავალიერსის გამარჯვებით. 27 ნოემბერს კაირიმ სეზონის საუკეთესო შედეგი დააფიქსირა —შააგდო 39 ქულა; აქედან 19 ქულა მეოთხე მეოთხედში მოიპოვა და კავალიერსმა 116-112 დაამარცხა ფილადელფია სიქსერსი. 5 დეკემბერს ირვინგს ჰქონდა 10 მატჩიანი სერია, რომლის დროსაც თითოეულ თამაშში მინიმუმ 20 ქულას აგროვებდა; ეს სერია დასრულდა ტორონტო რაპტორსთან აღებული 26 ქულით (გაიმარჯვა კლივლენდა 116-112). 21 დეკემბერს დააფიქსირა 31 ქულა და კარიერის საუკეთეო მაჩვენებელი გადაცემებში — 13 გადაცემა; ამ მატჩში კავალიერსმა დაამარცხა მილუოკი ბაქსი 113-102. 2017 წლის 23 ინვარს დააგროვა 49 ქულა ნიუ-ორლეან პელიკანსის წინააღმდეგ თუმცა მატჩში კავალიერსი დამარცხდა — ბოლო შვიდი თამაშიდან ეს იყო მათი მეხუთე მარცხი. 1 თებერვალს ირვინგმა კვლავ გააუმჯობესა პირადი კარიერული შედეგი გადაცემებში და მინესოტა ტიმბერვულვზის წინააღმდეგ მოგებულ მატჩში დააგროვა 14 გადაცემა. 3 მარტს ჰქონდა 43 ქულიანი პერფორმანსი ატლანტა ჰოუქსის წინააღმდეგ, რომელიც კავალიერსის გამარჯვებით, ანგარიშით 135-130 დასრულდა. ამ თამაშში კავალიერსმა NBA-ის რეგულარული სეზონის რეკორდი დააფიქსირა 25 ჩაგდებული 3-ქულიანით. 19 მარტლს ირვინგმა ლოს ანჯელეს ლეიკერსის წინააღმდეგ მოგებულ მატჩში (125-120) მოიპოვა 46 ქულა, ხოლო 9 აპრილს ატალანტაა წინააღმდეგ დამატებით დროში წაგებულ თამაშში (126-125) დააგროვა 45 ქულა.
აღმოსავლეთ კონფერენციის ფინალებში მან ბოსტონ სელტიქსის წინააღმდეგ დააფიქსირა playoff-ში ჩაგდებული ქულების პირადი რეკორდი — 42 ქულა; მატჩი 112-99 დასრულდა და სერიაში 3-1 ანგარიშით კავალიერსი დაწინაურდა. მეხუთე თამაშში აღებული 26 ქულით იგი დაეხმარა კავალიერსს, რათა ბოსტონი დაემარცხებინათ და კვლავ დაბრუნებულიყვნენ NBA-ის ფინალებში. თავიდან კავალიერსი ფინალურ სერიაში მარცხდებოდა 3-0, თუმცა მეოთხე თამაშში ირვინგმა დააფიქსირა 40 ქულა და დაეხმარა კავალიერსს, რომ ამ მატჩში მოეპოვებია გამარჯვება გოლდენ სტეიტ უორიორსის წინააღმდეგ. კავალიერსი მეხუთე თამაშში დამარცხდა და სერია წააგო ანგარიშით 4-1.
2017–18 სეზონი
2017 წლის ივლისში ირვინგმა კავალიერსს გაცვლა მოსთხოვა, რადგან მას ერჩია ბევრად უფრო მნიშვნელოვანი ფიგურა ყოფილიყო გუნდში ვიდრე ლებრონ ჯეიმსთან თამაშის დროს იყო.. შემდეგ თვეს, 22 აგვისტოს ირვინგი გაიცვალა ბოსტონში აიზია ტომსის, ჯო ქროუდერის, ანტე ზიზიჩისა და 2018 წლის დრაფტის პირველი რაუნდის ბრუკლინ ნეტსის პიკის სანაცვლოდ.
მისი დებიუტი სელტიქსში მოხდა 2017 წლის 17 ოქტომბერს; გუნდი დაუპირისპირდა კლივლენდ კავალიერსს; ირვინგმა ამ თამაშში 22 ქულა და 10 შედეგიანი გადაცემა დააგროვა თუმცა გუნდი მაინც დამარცხდა ანგარიშით 102-99. მას ჰქონდა შანსი, რომ 3-ქულიანის მეშვეობით დაწეოდა კავალიერსს ქულებში, თუმცა მას ეს სროლა ააცილა. 2017 წლის 30 ოქტომბერს მან დააგროვა 24 ქულა და დაეხმარა გუნდს სან ანტონიო სპურსის დამარცხებაში ანგარიშით 108-94. ამ თამაშში მათ 2011 წლიდან მოყოლებული პირველად მოახერხეს სან ანტონიოს დამარცხება. 2017 წლის 6 ნოემბერს ირვინგმა ატლანტა ჰოუკსის წინააღმდეგ დააგროვა 35 ქულა და გუნდს გამარჯვებაში დაეხმარა (110-107); 35 ქულიანი პერფორმანსის შემდეგ იგი გახდა პირველი მოთამაშე სელტიქსის ისტორიაში, ვინც საწყის 11 თამაშში 245 ქულა მოიპოვა. ატლანტასთან მოგებით სელტიქსის ბალანსი 7-2 გახდა და ეს იყო მათი ზედიზედ მეშვიდე მოგებული თამაში; ეს იყო ბოლო შვიდ წელიწადში ბოსტონის ყველაზე დიდი წაუგებელი სერია. 2017 წლის 20 ნოემბერს დალას მავერიკსის წინააღმდეგ მოიპოვა 47 ქულა, საიდანაც 10 დამატებით დროში იყო აღებული; ამ თამაშში ბოსტონმა ზედიზედ მეთექვსმეტე გამარჯვება მოიპოვა. 16 მატჩიანი მოგებათა სერია დასრულდა 22 ნოემბერს, მაიამი ჰიტთან დამარცხებისას. 2018 წლის 11 იანვარს მან დააგროვა 40 ქულა თუმცა გუნდი ორლანდო მეჯიქთან 103-95 დამარცხდა. 2018 წლის 27 იანვარს ირვინგმა გოლდენ სტეიტ უორიორსის წინააღმდეგ წაგებულ მატჩში 37 ქულის მოპოვება შეძლო (იგი თამაშიდან უტევდა 72.2% სიზუსტით). 2018 წლის 24 მარტს ირვინგს დაუდგინეს ტრავმა, რომლის გამოც 3-6 კვირის განმავლობაში კალათბურთის თამაშს ვერ შეძლებდა. ორი კვირის შემდეგ გაირკვა, რომ ირვინგს 2015 წელს NBA-ის ფინალებში მიღებული ტრავმის გამო ოპერაცია ესაჭიროებოდა და ამიტომ იგი ხუთი თვე კალათბურთის თამაშს ვეღარ მოახერხებდა; მისი დაბრუნება მომდევნო სეზონში მოხდებოდა.
2018-19 სეზონი
კაირიმ ბოსტონის მაისურით ჩატარებულ პირველ მატჩში დაფიქსირებული შედეგით იგი გახდა მესამემო მოთამაშე ფრენჩაიზის ისტორიაში, რომელმაც playoff-ის სადებიუტი შეხვედრაში 20+ ქულის, 5+ შედეგიანი გადაცემისა და 5+ მოსნის მოპოვება შეძლო; ამ მაჩვენებლით იგი გუნდს დაეხმარა რათა დაემარცხებინათ ინდიანა პეისერსი სერიის პირველ მატჩში (84-74). ამავე სერიის მეორე თამაშში მან 37 ქულის მოპოვება მოახერხა.
ბრუკლინ ნეტსი (2019-დღემდე)
2019 წლის 7 ივლისს ირვინგმა თავისუფალი აგენტის სტატუსით ბრუკლინ ნეტსთან კონტრაქტი გააფორმა.
კარიერა ეროვნულ ნაკრებში
ირვინგი იყო აშშ-ის ეროვნული საკალათბურთო ნაკრების წევრი, რომელმაც მონაწილეობა მიიღო 2014 წლის FIBA-ის კალათბურთის მსოფლიო თასზე. იგი გუნდს დაეხმარა, რათა ტურნირში გუნდს მოეპოვებინა ოქროს მედალი. შემდგომში კაირი დასახელდა ამ ტურნირის MVP-იდ. მან ითამაშა ცხრიდან ცხრა თამაში ჩემპიონატში, სადაც საშუალოდ 12.1 ქულასა და 3.6 გადაცემას აგროვებდა. კაირი ირვინგი 2014 წელს დასახელდა ამავე წლის აშშ-ის წლის კაც ათლეტ კალათბურთელად.
2016 წელს ირვინგი აშშ-ის გუნდს დაეხმარა 2016 წლის ზაფხულის ილომპიადაზე ოქროს მედლის მოპოვებაში. ამ გამარჯვებით იგი გახდა მეოთხე კალათბურთელი ისტორიაში, რომელმაც ოლიმპიური ოქრო და NBA-ის ჩემპიონის ტიტული ერთ წელს მოიგო (წინა სამი კალათბურთელი იყო: ლებრონ ჯეიმსი, მაილკ ჯორდანი და სკოტი პიპენი.
მოქმედი კარიერა
2012 წელს ირვინგმა „პეპსი მაქსის“ რეკლამების სერიაზე ბიძია დრიუს როლი შეასრულა. მანვე დაწერა და დაარედაქტირა რეკლამის მეორე და მესამე ეპიზოდები; მეორე ეპიზოდი მან გადაიღო ბილ რასლთან და კევინ ლავთან ერთად, ხოლო მესამე ეპიზოდი — ნეიტ რობინსონთან და მაია მურთან. მან აგრეთვე დაწერა და დაარედაქტირა მეოთხე ეპიზოდი (Uncle Drew) რომელიც 2015 წლის ნოემბერში გამოჩნდა და ამ ეპიზოდს იგი იწყებდა ბარონ დევისთან, ჯ. ბ. სმუვთან და რეი ალენთან ერთად. კაირიმ აგრეთვე ბიძია დრიუს როლი ითამაშა 2018 წლის ივნისში გამოსულ ფილმში სახელად „ბიძია დრიუ“; ამ ფილმში იგი სხვა NBA-ის ვარკსვლავებთან ერთად მონაწილეობდა.
2012 წელს იგი გამოჩნდა დისნეი XD-ის სერიალში სახელად Kickin' It.
2018 წელს კაირი გამოჩნდა სერიალ გრიფინების მეჩვიდმეტე სეზონის ეპიზოდში „Big Trouble in Little Quahog“.
პირადი ცხოვრება
კაირი ირვინგი სიამოვნებას იღებს კითხვისაგან და დააჩნია საკუთარი ჟურნალი. მას აგრეთვე მოსწონს ცეკვა, სიმღერა და ბარიტონ საქსაფონზე დაკვრა. მისი ნათლია როდ სტიკლენდი არის NBA-ის ყოფილი მოთამაშე. მისი ბიძაშვილი აიზია ბრისკო იყო მაღალრეიტინგული კალათბურთელი რომელიც თამაშობდა კენტუკის უნივერსიტეტში 2017 წლის NBA-ის დრაფტის გამოცხარებამდე. კაირის და მის ყოფილ მეგობარ გოგონას ყავთ გოგონა სახელად აზური ელიზაბედ ირვინგი რომელიც 2015 წლის 23 ნოემბერს დაიბადა. აზურის სახელი ელიზაბედი კაირის დედის პატივსაცემად დააქრვეს.
2011 წელს ირვინგმა მამამისს პირობა მისცა, რომ მომავალი 5 წლის განმავლობაში დიუკის უნივერსიტეტში მიიღებდა ბაკალავრის ხარისხს. თუმცა, 2016 წელს მან ვერ მიიღო ბაკალავრის ხარისხი; სტატიაში მან განაცხადა:„როდესაც მე კალათბურთის თამაშს თავს დავანებებ, მაშIნ მე ყურადღებას გავამახვილებ ჩემი ცხოვრების შემდეგ ეტპზე“.
შეთქმულების თეორია
2017 წლის თებერვალში ირვინგმა ინტერვიუში გამოაცხადა, რომ მას მიაჩნდა, რომ დედამიწა ბრტყელი იყო. 2017 წლის სექტემბერში მან უარყო ეს იდა და თვა,რომ მან ეს ხუმრობით ნათქვამი იყო. თუმცა, 2018 წლის ივნისში ერთ-ერთ ინტერვიუში როდესაც მას ჰკითხეს აღიარებდა თუ არა დედამიწის მრგვალ ფორმას, მან უპასუხა „არ ვიცი, მე მართლა არ ვიცი“ და დასძინა, რომ „ადამიანებმა უნდა ჩაატარონ საკუთარი კვლევა რათა სჯეროდეთ“, რაგდან „ახლანდელი განათლების სისტემა გაყალბებულია“. 2018 წლის ოქტომბერში კაირიმ დედამიწაზე გაკეთებული განცხადების გამო მოიბოდიშა.
ირვინგმა აგრეთვე გამოაცხადა, რომ მას სხვა „შეთქმულების თეორიებისაც“ სჯეროდა; მათ შორისაა ჯონ ფიცჯერალდ კენედის მკვლელობა ფედერალური რეზერვის მიერ და ბობ მარლის მკვლელობის მცდელობა ცენტრალური სადაზვერვო სააგენტოს მიერ.
სქოლიო
კატეგორია:დაბადებული 23 მარტი კატეგორია:დაბადებული 1992 კატეგორია:ამერიკელი კალათბურთელები კატეგორია:ნაციონალური საკალათბურთო ასოციაციის კალათბურთელები
გოკორ ჩივიჩიანი
გოკორ ჩივიჩიანი (Գոքոր Չիվիչյան; დ. 10 მაისი, 1963, ერევანი, სომხეთის სსრ, საბჭოთა კავშირი) — სომეხი ძიუდოსა და შერეული საბრძოლო ხელოვნების ინსტრუქტორი. ამჟამად ჩივიჩიანი ავარჯიშებს პროფესიონალ და სამოყვარულო მებრძოლებს ჰაიასტან MMA აკადემიაში, ჩრდილოეთ ჰოლივუდში (კალიფორნია, შეერთებული შტატები).
კარიერა
გოკორ ჩივიჩიანი ჩვიჩიანი, სამი ძიდან ყველაზე უმცროსი, დაიბადა ერევანში, სომხეთში. ჩივიჩიანმა ვარჯიში ადრეულ ასაკში დაიწყო. მან მოიგო ეროვული მცირეწლოვანთა ჩემპიონატები ძიუდოში, სამბოსა და ჭიდაობაში. 17 წლის ასაკში ჩივიჩიანი გადასახლდა ლოს-ანჯელესში, კალიფორნიაში. აქ იგი ვარჯიშობდა აშშ-ის ძიუდოს პირველი ჩემპიონის, ლენე ლებალის ზედამხედველობის ქვეშ. გოკორ ჩივიჩიანი 1980-იან წლებში და 1990-იანი წლების დასაწყისში მოგზაურობდა და ასპარეზობდა საბჭოთა კავშირში, ევროპაში, იაპონიაში, ტაილანდსა და მექსიკაში. 1991 წელს ჰაიასან MMA-ს აკადემიის გახსნისას, გოკორ ჩივიჩიანმა პროფესიონალური კარიერა დაუმარცხებელად დაასრულა მთლიანად სწავლაზე ფოკუსირდა.
იგი 1998 წელს, Black Belt Magazine-მა "წლის ძიუდოს ინსტრუქტორიად" დაასახელა და მიიღო საკუთარი ადგილი პრესტიჟულ "დიდების დარბაზში". ამ პერიოდის შემდეგ მან თავის სკოლაში წარმოშვა მებრძოლთა ახალი თაობა, რომელთა შორისაც არიან მაგალითად: მანველ გამბურიანი, საქო ჩივიჩიანი, ნილ მელანსონი, კარენ დარაბედიანი, რომან მითიჩიანი, რონდა რუზი, კარო კარიზიანი. ყველა მათგანი ასპარეზობდა ან ასპარეზობს UFC-სა და WEC-ში.
2005 წლის თებერვალში, შეერთებული შტატების ჯიუ-ჯიცუს ფედერაციამ (ISJJF) მიანიჭა ძიუდოში მე-7 დანის წოდება.
ბევრისთვის გასაკვირად, გოკორ ჩივიჩიანმა კვლავ იასპარეზა 2008 წლის USJA/USJF ზამთრის ნაციონალურში, ძიუდოს პირველ ეროვნულ ჩემპიონატში, რომელიც ორივე ორგნიზაციის (USJA/USJF) მიერ იყო ჩატარებული. მან ფინალში გარი ბუტსი დაამარცხა და შედეგად ოქროს მედალი მოიპოვა.
სქოლიო
კატეგორია:დაბადებული 10 მაისი კატეგორია:დაბადებული 1963
ვერხველის მეორე კოშკი
ლიტერატურა
კატეგორია:თიანეთის მუნიციპალიტეტის კოშკები
მოკლიშტე
მოკლიშტე (Моклиште) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 526 მეტრზე. 2002 წლის მონაცემებით, მოსახლეობა 0 ადამიანს შეადგენდა.
სქოლიო
კატეგორია:კავადარცის თემის სოფლები
ბიბერახის რაიონი
ბიბერახის რაიონი (Landkreis Biberach) — რაიონი გერმანიაში. რაიონის ცენტრი — ქალაქი ბიბერახ-ან-დერ-რისი. რაიონი შედის ბადენ-ვიურტემბერგის ფედერალურ მხარეში. ექვემდებარება ტიუბინგენის ადმინისტრაციულ ოლქს. იკავებს 1.409,82 კვ. კმ. ფართობს. მოსახლეობა შეადგენს 188 712 ადამიანს. მოსახლეობის სიმჭიდროვე — 134 ადამიანი/კვ.კმ-ზე. რაიონის ოფიციალური კოდი — 08 4 26.
რესურსები ინტერნეტში
კატეგორია:ბადენ-ვიურტემბერგის რაიონები
ჩალაუბნის ღვთისმშობლის მიძინების ტაძარი
ჩალაუბნის ყოვლადწმინდა ღვთისმშობლის მიძინების ტაძარი — ახალი ბაზილიკური ტიპის ეკლესია. კახეთი, გურჯაანი, სოფელი ჩალაუბანი.
ისტორია
ჩალაუბნის ყოვლადწმინდა ღვთისმშობლის მიძინების ტაძრის მშენებლობა 2015 წელს არქიტექტორ რევაზ ჯანაშიას პროექტით დაიწყო.
ვინაიდან სოფელს არ გააჩნდა მოქმედი მართლმადიდებლური ეკლესია, სოფლის მოსახლეობის ინიციატივით გურჯაანის მუნიციპალიტეტის გამგეობამ მიიღო გადაწყვეტილება სოფლის შესასვლელში,სადაც სამამულო ომში დაკარგულ პირთა მემორიალი მდებარეობს, აშენებულიყო ეკლესია.
2015 წელს საძირკველის გათხრის შედეგად საფუძველი ჩაეყარა ტაძრის მშენებლობას, თუმცა გარკვეული პერიოდის განმავლობაში მშენებლობა უსახსრობის გამო შეჩერდა.
თანამედროვეობა
ეკლესიის მშენებლობა 2018 წელს სოფლის მკვიდრის, არასამთავრობო ორგანიზაცია „ჯანმრთელი სამართლიანი საზოგადოების“ აღმასრულებელი დირექტორის, გიგა ჩხაიძის დაფინანსებით განახლდა.
ტაძარი ბაზილიკური ტიპისაა, მისი სიგრძე 17 მეტრს, ხოლო სიმაღლე 9 მეტრს შეადგენს.
რესურსები ინტერნეტში
კატეგორია:გურჯაანის მუნიციპალიტეტის ტაძრები
ისიდორე დოლიძე
ისიდორე დოლიძე (დ.  5 აპრილი [ძვ. სტ. 23 მარტი ], 1915, ხვარბეთი, ოზურგეთის მაზრა, — გ. 17 ივლისი, 1982) — ქართველი იურისტი, სამართლის ისტორიკოსი, საქართველოს უზენაესი სასამართლოს თავმჯდომარე (1954–1957), სამართლის დოქტორი (1957), პროფესორი (1958), საქართველოს სსრ მეცნიერებათა აკადემიის აკადემიკოსი (1960), საქართველოს სსრ მეცნიერების დამსახურებული მოღვაწე (1965)
ბიოგრაფია
1947 წლის მაისიდან 1948 წლის ბოლომდე დოლიძე მუშაობდა თბილისის სახელმწიფო უნივერსიტეტის იურიდიული ფაკულტეტის დეკანად და საბჭოთა სახელმწიფო სამართლის კათედრის გამგედ. 1949 წლის იანვარს დაინიშნა საქართველოს სსრ მინისტრთა საბჭოსთან არსებული ხელოვნების საქმეთა სამმართველოს უფროსად. 1954–1957 წლებში იყო საქართველოს სსრ უმაღლესი სასამართლოს თავმჯდომარე. 1957-1960 წლებში იყო საქართველოს კომუნისტური პარტიის ცკ-ს მდივანი. 1960-1966 წლებში იყო საქართველოს სსრ მეცნიერებათა აკადემიის ვიცე-პრეზიდენტი. 1967 წლიდან ხელმძღვანელობდა ეკონომიკის და სამართლის ინსტიტუტის ქართული სამართლის ისტორიის განყოფილების გამგედ.
დოლიძის შესწავლის სფერო იყო ქართული სამართლის ისტორია და სამართლის ზოგადი ისტორია. მის ნაშრომებში გამოკვლეულია ქართული სამართლის ინსტიტუტების ისტორიის და წყაროთმცოდნეობის საკითხები. გამოქვეყნებული აქვს რამდენიმე მეცნიერულ-პოპულარული ხასიათის შრომა და სტატია. დაჯილდოებულია შრომის წითელი დროშის ორდენით და ორი მედლით.
რესურსები ინტერნეტში
კატეგორია:საქართველოს უზენაესი სასამართლოს თავმჯდომარეები კატეგორია:დაბადებული 5 აპრილი კატეგორია:დაბადებული 1915 კატეგორია:გარდაცვლილი 17 ივლისი კატეგორია:გარდაცვლილი 1982 კატეგორია:ოზურგეთის მუნიციპალიტეტში დაბადებულები ისიდორე კატეგორია:თბილისის სახელმწიფო უნივერსიტეტის კურსდამთავრებულები კატეგორია:საქართველოს სსრ-ის III მოწვევის უმაღლესი საბჭოს დეპუტატები კატეგორია:საქართველოს სსრ-ის IV მოწვევის უმაღლესი საბჭოს დეპუტატები კატეგორია:სსრკ-ის V მოწვევის უმაღლესი საბჭოს დეპუტატები კატეგორია:შრომის წითელი დროშის ორდენის კავალრები
მე იქ არ ვარ
მე იქ არ ვარ (I'm Not There) — 2007 ბიოგრაფიული მუსიკლაური ფილმი ბობ დილანის შესახებ. ფილმში დილანის ცხოვრების და შემოქმედების სხავადასხვა ასპექტსა და პერიოდს შვიდი სხვადასხვა მსახიობი ასრულებს. შესაბამისად, პერსონაჟებსაც განსხვავებული სახელებიც ჰქვიათ. კეიტ ბლანშეტმა შესრულებული როლისთვის მიიღო ოქროს გლობუსი საუკეთესო მსახიობი ქალისთვის მეორეხარისხოვან როლში და ვოლპის თასი.
რესურსები ინტერნეტში
კატეგორია:2007 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:ბიოგრაფიული ფილმები კატეგორია:მუსიკალური ფილმები
ტაბირუ
ტაბირუ — XXV დინასტიის, კუშის სამეფოს დედოფალი, ფარაონ ალარას და მისი ცოლის კასაგას ქალიშვილი, ფარაონ პიანხის ცოლი. მისი ოფიციალური ტიტული იყო: ფარაონის მთავარი ცოლი, მისი არამიწიერი უდიდებულესობა. ამ მთავარი ტიტულების გარდა ტაბირუ მოიხსენიება, როგორც დედოფალი, პრინცისა და მეფის და.
შესაძლოა ტიბირუ დაკრძალულია ელ-კურუში K.53. მისი საფლავის ქვა ნაპოვნია სასაფლაოზე კ.53, მოიხსენიებს ტიბირუს, როგორც ფარაონ ალარას ქალიშვილად და ფარაონ პიანხის მეუღლედ. ეს ქვა შემონახულია ხართუმის მუზეუმში. ჯორჯ რეისნერმა თავდაპირველად შეცდომით გადათარგმნა მისი ტიტული, როგორც „დედოფალი ტემეხუდან ( დასავლეთ ლიბია). ეს შეცდომა იყო გამოსწორებული დ. მ. დიქსონის ნამუშევარში.
დედოფალ ტიბირუს ცნობილი ცისფერი ქანდაკება გამოფენილია კაიროში არქეოლოგ ფლინდერს პიტრის მუზეუმში. მუზეუმი ითვლება ლონდონის საუნივერსიტეტო კოლეჯის ნაწილად.
ლიტერატურა
კატეგორია:ძველი ეგვიპტის დედოფლები
ბუშე დე პერთი
მინი|ბუშე დე პერთი ბუშე დე პერთი (Boucher de Perthes; დ. 10 ნოემბერი, 1788 — გ. 2 აგვისტო, 1868) — ფრანგი არქეოლოგი. საფუძველი ჩაუყარა პალეოლითის კვლევას. შეკრიბა პალეოლითური იარაღი, რომელსაც მეცნიერები მანამდე ყურადღებას არ აქცევდნენ. იგი ამტკიცებდა, რომ ამ იარაღთა შემქმნელი ადამიანი მამონტებისა და სხვა გადაშენებული ცხოველების თანამედროვე იყო, რაც ეწინააღმდეგებოდა იმდროინდელ პალეონტოლოგიაში გაბატონებულ ანტიევოლუციონისტურ, ე. წ. კატასრტოფათა თეორიას. ამ აღმოჩენის მნიშვნელობა სათანადოდ მხოლოდ დარვინისტებმა შეაფასეს XIX საუკუნის 60-იან წლებში.
ლიტერატურა
კატეგორია:ფრანგი არქეოლოგები კატეგორია:დაბადებული 10 ნოემბერი კატეგორია:დაბადებული 1788 კატეგორია:გარდაცვლილი 2 აგვისტო კატეგორია:გარდაცვლილი 1868
ვერხველის მესამე კოშკი
ვერხველის მესამე კოშკი — არქიტექტურული ძეგლი თიანეთის მუნიციპალიტეტის სოფელ ვერხველის დასავლეთით, ადგილ საყდართგორაზე. განეკუთვნება გვიანდელ შუა საუკუნეებს. კოშკი გეგმით სწორკუთხაა, ნაგებია დიდი ზომის ნატეხი ქვით. ძლიერ დაზიანებულია. კედლები 2,5 მეტრ სიმაღლეზეა შემორჩენილი. კოშკი გარშემო შენობათა ნანგრევებია.
ლიტერატურა
კატეგორია:თიანეთის მუნიციპალიტეტის კოშკები
მეჰრილი (გუბადლი)
მეჰრილი (Mehrili) — სოფელი აზერბაიჯანში, გუბადლის რაიონში.
კუევას-დე-ვინრომა
კუევას-დე-ვინრომა (Cuevas de Vinromá, Les Coves de Vinromà) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის პლანა-ალტის კომარკის შემადგენლობაში. ფართობი — 136,4 კმ². მოსახლეობა — 1806 კაცი (2020 წ.).
მეჰრილი (გუბადლი)
რესურსები ინტერნეტში
კატეგორია:გუბადლის რაიონის სოფლები
კუევას-დე-ვინრომა
სქოლიო
კატეგორია:კასტელიონის მუნიციპალიტეტები
ერგნეთის მთავარანგელოზის ეკლესია
ერგნეთის მთავარანგელოზის ეკლესია — არქიტექტურული ძეგლი გორის მუნიციპალიტეტის სოფელ ერგნეთში. განეკუთვნება გვიან შუა საუკუნეებს.
ეკლესია დარბაზულია, ნაშენია რიყის ქვით. კედლების კუთხეები, სარკმელის, კარის საპირეები და კარნიზი – თლილი ტუფისაა. ინტერიერი და ფასადები გალესილია. გადახურულია კრამიტით. აღმოსავლეთით ნახევარწრიული აფსიდაა ცენტრში ვიწრო, თაღიანი სარკმელით. ასეთივე სარკმელია სამხრეთის კედელშიც, ხოლო დასავლეთით – გაგანიერებული და აგურით ამოყვანილი სარკმელია. არქიტრავული შესასვლელი სამხრეთი კედლის დასავლეთ ნახევარშია. კამარა ცილინდრულია. აფსიდის იატაკი აგურითაა მოგებული, დარბაზისა – ბეტონით. აბსიდის ჩრდილოეთ ნაწილში სწორკუთხა ნიშაა, კედელზე მიდგმულია სწორკუთხა ტრაპეზის ქვა.
რესურსები ინტერნეტში
კატეგორია:გორის მუნიციპალიტეტის ტაძრები
ოსკარის მე-11 დაჯილდოება
ოსკარის მე-11 დაჯილდოების ცერემონია — საუკეთესო ფილმებისა და კინოხელოვანების რიგით მე-11 დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით.
ლაურეატები
კატეგორია:ოსკარის დაჯილდოების ცერემონიები
სანტა-ლეოპოლდინა
სანტა-ლეოპოლდინა (Santa Leopoldina) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 65 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ სანტა-ტერეზას შემადგენლობაში.
2010 წლის მონაცემებით, მოსახლეობა 12 240 ადამიანს შეადგენდა, მოსახლეობის სიმჭიდროვე 17.05 კმ²-ზე. ფართობი 718 097 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ლედი და მაწანწალა (2019 წლის ფილმი)
ლედი და მაწანწალა გამოვიდა 2019 წლის 12 ნოემბერს, Disney+-ზე, რითაც ის დისნეის პირველი ფილმი გახდა, რომელიც თეატრალურად არ გამოსულა. ფილმმა კრიტიკოსებისგან არაერთგვაროვანი შეფასება მიიღო. ისინი მეტწილად აქებდნენ მსახიობთა შესრულებებს და გახმოვანებებს, მაგრამ აკრიტიკებდნენ ვიზუალურ ეფექტებს და სცენარს.
განვითარება
2018 წლის 8 თებერვალს ცნობილი გახდა, რომ Walt Disney Pictures მუშაობას დაიწყებდა 1955 წლის, ლედი და მაწანწალს ფილმის გაცოცხლებულ ვარიანტზე. ასევე ცნობილი გახდა, რომ ფილმის პრემიერა შედგებოდა Disney +-ზე, რომელმაც მუშაობა 2019 წლის ბოლოს დაიწყო. 2018 წლის 19 მარტს ცნობილი გახდა, რომ ფილმის რეჟისორი იქნებოდა ჩარლი ბინი, ხოლო სცენარზე იმუშავებდა ენდრიუ ბუჰალსკის ბრიგჰემ ტეილორთან ერთად.
მსახიობთა შერჩევა
2018 წლის ივლისში ცნობილი გახდა, რომ ეშლი ჯენსენი, ჯასტინ ტეროსი და სემ ელიოტი, ჯოკის, მაწანწალასა და თრასთის როლებს მოირგებდნენ. გარდა ამისა, გავრცელდა ინფორმაცია, რომ მოლაპარაკებები მიმდინარეობდა კირსი კლემონსთან დარლინგის, ლედის მეპატრონე ქალბატონის როლისთვის. 2018 წლის აგვისტოში გავრცელდა ინფორმაცია, რომ ტესი ტომპსონი და ბენედიქტ ვონგი შეასრულებდნენ ლედისა და ბულის როლებს, ხოლო თომას მანი ძვირფასი ჯიმის როლს მოირგებდა. 2018 წლის ოქტომბერში ცნობილი გახდა, რომ არტურო კასტრო შეირჩა მარკოს როლის შემსრულებლად, ხოლო ჯანელ მონე პეგის, ტიბეტური ჯიშის ძაღლის როლზე.
ფილმის მწარმოებელმა კომპანიამ რეალური ძაღლები გამოიყენა როლების შემსრულებლად. გადაღებების დაწყებამდე დაახლოებით სამი თვით ადრე, ცხოველებმა დაიწყეს სპეციალური ტრენინგები ფილმისთვის.
გადაღებები
ფილმის ხმოვან ეფექტებზე მუშაობა 2018 წლის ივლისში დაიწყეს, რასაც 2018 წლის 10 სექტემბრიდან ძირითადი გადაღებები მოჰყვა. გადაღებები სავანაში, ჯორჯიას შტატში შედგა და 2018 წლის 18 ნოემბერს დასრულდა. გადასაღებ ადგილებს შორის იყო ჯონსონის მოედანი, რაიტის მოედანი და წმინდა იოანე ნათლისმცემლის ტაძარი. ცხოველთა გახმოვანებები მიმდინარეობდა 2018 წლის დეკემბრის ჩათვლით.
მუსიკა
ფილმში წარმოდგენილი იქნებოდა სიმღერის, „The Siamese Cat Song“-ის განახლებული ვერსია, რომელსაც ჯანელ მონე შეასრულებდა. სიმღერის ტექსტი თავიდან დაწერეს ნეიტ ყანდერმა და ჯანელ მონემ მასში მოცემული რასისტული ელემენტების გამო. საბოლოოდ შემუშავდა სიმღერა, რომელსაც „What a Shame“ უწოდეს. მონემ ასევე შეასრულა ორი ახალი სიმღერა ფილმისთვის. 2019 წლის 23 აგვისტოს ცნობილი გახდა, რომ ფილმის კომპოზიტორის მოვალეობას ჯოზეფ ტრაპანეზი შეასრულებდა. საუნდტრეკი, რომელიც ჯოზეფმა შექმნა მსახიობებმა შეასრულეს და ის 2019 წლის 12 ნოემბერს გამოვიდა.
სქოლიო
კატეგორია:2019 წლის ფილმები კატეგორია:უოლტ დისნეის სტუდიების ფილმები კატეგორია:2010-იანი წლების რომანტიკული ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:ფილმები ძაღლების შესახებ კატეგორია:Walt Disney Pictures-ის ფილმები კატეგორია:საბავშვო კომედიური ფილმები
მრეჟიჩკო (კავადარცის თემი)
მრეჟიჩკო  (Мрежичко) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 1 064 მეტრზე. 2002 წლის მონაცემებით, მოსახლეობა 31 ადამიანს შეადგენდა.
ვერხველის ნაგებობათა კომპლექსი
ვერხველის ნაგებობათა კომპლექსი — არქიტექტურული ძეგლი თიანეთის მუნიციპალიტეტის სოფელ ვერხველის ჩრდილოეთით, მდინარე ქუსნოს მარჯვენა ნაპირზე. განეკუთვნება გვიანდელ შუა საუკუნეებს. შემორჩენილია დიდი ზომის ნატეხი ქვით ნაშენი წრიული გალავნისა და სხვა ნაგებობათა ნაშთები. გალავნის გარეთ ნატეხი ქვით ნაგები კოშკის ნანგრევებია. შემორჩენილი კედლების სიმაღლე 1,8 მეტრს არ აღემატება.
ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ბოდენზეეს რაიონი
ბოდენზეეს რაიონი (Bodenseekreis) — რაიონი გერმანიაში. რაიონის ცენტრი — ქალაქი ფრიდრიხსჰაფენი. რაიონი შედის ბადენ-ვიურტემბერგის ფედერალურ მხარეში. ექვემდებარება ტიუბინგენის ადმინისტრაციულ ოლქს. იკავებს 664,78 კვ. კმ. ფართობს. მოსახლეობა შეადგენს 207 090 ადამიანს. მოსახლეობის სიმჭიდროვე — 312 ადამიანი/კვ.კმ-ზე. რაიონის ოფიციალური კოდი — 08 4 35.
რესურსები ინტერნეტში
კატეგორია:ბადენ-ვიურტემბერგის რაიონები
ბუქთარმა
ლიტერატურა
კატეგორია:ყაზახეთის მდინარეები
ტობი მაგუაირი
ტობი მაგუაირი (Tobey Maguire; 27 ივნისი, 1975) — ამერიკელი მსახიობი. ცნობილი გახდა ფილმების სერიაში „ადამიანი-ობობა“ შესრულებული პიტერ პარკერის როლით.
რესურსები ინტერნეტში
კატეგორია:დაბადებული 1975 კატეგორია:დაბადებული 27 ივნისი კატეგორია:XX საუკუნის ამერიკელი მამაკაცი მსახიობები კატეგორია:XXI საუკუნის ამერიკელი მამაკაცი მსახიობები კატეგორია:ამერიკელი მამაკაცი კინომსახიობები კატეგორია:ამერიკელი მამაკაცი ტელემსახიობები კატეგორია:ამერიკელი მამაკაცი ვიდეო თამაშების მსახიობები კატეგორია:ამერიკელი მამაკაცი გამხმოვანებლები კატეგორია:ირლანდიელი ამერიკელები
ფრიდლანდის კარიბჭე
ფრიდლანდის კარიბჭე (Фридландские ворота; Friedländer Tor) — კალინინგრადის შვიდი კარიბჭიდან ერთ-ერთი. მდებარეობს კალინინის პროსპექტისა და ძერჟინსკის ქუჩის გადაკვეთაზე. ესაზღვრება სამხრეთის პარკს. კარიბჭეში განთავსებულია მუზეუმი.
ისტორია
კარიბჭის სახელწოდება დაკავშირებულია ქალაქ ფრიდლანდთან, რომელსაც ამჟამად ეწოდება პრავდინსკი. ფრიდლანდის პირველი კარიბჭე ააშენეს XVII საუკუნეში, მაგრამ იგი დღევანდელის ადგილზე არ მდებარეობდა.
ამჟამად შემონახული ფრიდლანდის კარიბჭე იყო კენიგსბერგის უკანასკნელი კარიბჭე. ზუსტი აგების თარიღი უცნობია, სავარაუდო თარიღებია 1857-1862 წლები. ასევე უცნობია ვინ არის მისი არქიტექტორი. XX საუკუნის დასაწყისში კარიბჭემ ქალაქის სხვა კარიბჭეებთან ერთად დაკარგა სამხედრო დანიშნულება და ქალაქის სამხედრო სამინისტრომ ყველა გაყიდა. მათი გავლით ტრანსპორტის მოძრობა აიკრძალა.
მეორე მსოფლიო ომის შემდეგ კარიბჭე მიატოვეს დიდი ხნის მანძილზე, შემდეგ მასში განათავსეს საწყობი. 1980-იანი წლების ბოლოს სამხრეთის პარკის ტერიტორიაზე მიმდინარეობდა ტერიტორიის გასუფთავება. ამ სამუშაოების დროს აღმოაჩინეს უამრავი ძველი საგანი. ძალიან მალევე კარიბჭეში მოაწყვეს მუზეუმი, რომლის ძირითადი კოლექცია შედგებოდა პარკში აღმოჩენილი საგნებისაგან.
არქიტექტურა
ისევე როგორც კენიგსბერგის ყველა კარიბჭე, ფრიდლანდიც აგებულია ნეოგოთიკის სტილში. პროექტის ავტორი უცნობია, თუმცა ზოგჯერ მის ავტორობას მიაწერენ ფრიდრიხ შტიულერს.
კარიბჭის ფასადი ქალაქის მხრიდან იყოფა ხუთი კონტრფორსით ექვს ნაწილად. კონტრფორსები ბოლოვდება დეკორატიული კოშკებით.
კარიბჭის ორი ცენტრალური ნაწილი უკავია გასასვლელს. მათი ზომებია სიგანე 4,69 მეტრი და სიმაღლე 4,24 მეტრი. კარიბჭის ფასადი გაფორმებულია დიდი კომტურის ფრიდრიხ ფონ ცოლერნისა და დიდი მაგისტრის ზიგფრიდ ფონ ფეიხტვანგენის ფიგურებით. ქანდაკების ავტორია ვილჰელმ ლუდვიგ შტიურმერი. ამ დროისათის ქანდაკება აღდგენილია (ფეიხტვანგენის ქანდაკება აღადგინეს 2005 წელს, ხოლო ცოლერნისა - 2008 წელს ).
მუზეუმი
ფრიდლანდის კარიბჭეში მუზეუმი დააარსა ალექსანდრე გიორგის ძე ნოვიკმა (1956-2001 წწ.). თავდაპირველად მუზეუმი იყო კერძო და არ ჰქონდა ოფიციალური სტატუსი. მხოლოდ 2002 წელს შეიქმნა მუზეუმი ოფიციალურად სამხრეთის პარკის დირექტორის ბრძანებით.
2007 წელს მუზეუმმა დაიკავა მეორე ადგილი მეოთხე რუსულ კონკურსში „ცვალებადი მუზეუმი ცვალებად სამყაროში“. აღნიშნულ კონკურსში მონაწილეობდა 400 მუზეუმი. ფრიდლანდის მუზეუმს აჯობა მხოლოდ ტრეტიაკოვის გალერეამ. საპრიზო ფონდი მოხმარდა მუზეუმის მოდერნიზაციას.
ამჟამად ფრიდლანდის კარიბჭე ერთადერთი მუნიციპალური მუზეუმია კალინინგრადში, რომლის ექსპოზიციაც ეძღვნება ომამდელ კენიგსბერგს.
სქოლიო
კატეგორია:რუსეთის კულტურული მემკვიდრეობის ძეგლები კალინინგრადის ოლქში კატეგორია:კალინინგრადის მუზეუმები კატეგორია:კალინინგრადის კარიბჭეები
ჩერტი (კასტელიონი)
ჩერტი (Chert, Xert) — მუნიციპალიტეტი ესპანეთში, შედის ვალენსიის ავტონომიური გაერთიანების კასტელიონის პროვინციის ბახო-მაესტრასგოს კომარკის შემადგენლობაში. ფართობი — 82,5 კმ². მოსახლეობა — 688 კაცი (2020 წ.).
სქოლიო
კატეგორია:კასტელიონის მუნიციპალიტეტები
სანტა-მარია-დი-ჟებიტა
სანტა-მარია-დი-ჟებიტა (Santa Maria de Jetibá) — მუნიციპალიტეტი ბრაზილიაში, ესპირიტუ-სანტუს შტატში; მდებარეობს ზღვის დონიდან 800 მეტრზე. მიეკუთვნება ესპირიტუ-სანტუს შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ სანტა-ტერეზას შემადგენლობაში.
2010 წლის მონაცემებით, მოსახლეობა 34 176 ადამიანს შეადგენდა, მოსახლეობის სიმჭიდროვე 46.46 კმ²-ზე. ფართობი 800 კმ²-ია.
რესურსები ინტერნეტში
კატეგორია:ესპირიტუ-სანტუს შტატის მუნიციპალიტეტები
ენდრიუ ვაულზი
ენდრიუ ლი ისააკ ვაულზი ( Andrew Lee Isaac Vowles, აგრეთვე ცნობილი როგორც Mushroom; დ. 10 ნოემბერი, 1967) — ინგლისური მუსიკალური ჯგუფის, Massive Attack-ის, ერთ-ერთი დამაარსებელი და ყოფილი წევრი. მან დატოვა ჯგუფი მესამე სტუდიური ალბომის, Mezzanine-ის, გამოშვების შემდეგ, 1998 წელს.
სქოლიო
კატეგორია:ტრიპ-ჰოპ მუსიკოსები კატეგორია:ინგლისელი ელექტრონული მუსიკოსები კატეგორია:დაბადებული 10 ნოემბერი კატეგორია:დაბადებული 1965 კატეგორია:XX საუკუნის ინგლისელი მუსიკოსები
თოლგა სარითაში
თოლგა სარითაში (Tolga saritaş) — თურქი მსახიობი. ისტორიულ სერიალ „დიდებული საუკუნის“ ერთ-ერთი ვარსკვლავი.
„დიდებული საუკუნის“ შემდეგ თოლგა ძალზე პოპულარული გახდა და რამდენიმე როლზე მიიწვიეს. ის ერთ-ერთ სერიალზე დღესაც მუშაობს და ამ სერიალში ალის როლს ასრულებს.
რესურსები ინტერნეტში
კატეგორია:თურქი მსახიობები კატეგორია:დაბადებული 1991
მელიქაჰმედლი
რესურსები ინტერნეტში
კატეგორია:გუბადლის რაიონის სოფლები
გერმანიის ფედერაციული რესპუბლიკის საელჩო საქართველოში
200px|მინი|მარჯვნივ|გერმანიის ფედერაციული რესპუბლიკის გერბი გერმანიის ფედერაციული რესპუბლიკის საელჩო საქართველოში (Deutsche Botschaft; — გერმანიის ფედერაციული რესპუბლიკის დიპლომატიური წარმომადგენლობა საქართველოში. დიპლომატიური ურთიერთობები საქართველოსა და გერმანიის ფედერაციულ რესპუბლიკას შორის დამყარდა 1992 წლის 13 აპრილს. გერმანიის ფედერაციული რესპუბლიკა იყო პირველი სახელმწიფო, რომელმაც 1991 წელს აღიარა საქართველოს დამოუკიდებლობა და 1992 წელს საელჩო გახსნა თბილისში. 1993 წელს გაიხსნა საქართველოს საელჩო გერმანიის ფედერაციულ რესპუბლიკაში.
გაგას ციხე
გაგას ციხე და კოშკი — არქიტექტურული ძეგლი თიანეთის მუნიციპალიტეტის სოფელ ვერხველის ჩრდილოეთით, მდინარე ქუსნოს მარჯვენა ნაპირზე, ტყეში. განეკუთვნება გვიანდელ შუა საუკუნეებს. კოშკი გეგმით თითქმის კვადრატულია, ნაგებია დიდი ზომის ნატეხი ქვით. ძლიერ დაზიანებულია: აღმოსავლეთ კედელი მთლიანად დანგრეულია, დანარჩენი კედლები დაახლოებით ორსართულნახევრის სიმაღეზეა შემორჩენილი. არქიტრავიანი კარი სამხრეთ კედლის აღმოსავლეთ ნაწილშია. კოშკის მახლობლად სხვა ნაგებობათა ნაშთებიცაა.
ლიტერატურა
კატეგორია:თიანეთის მუნიციპალიტეტის ციხესიმაგრეები კატეგორია:თიანეთის მუნიციპალიტეტის კოშკები
ბრაისგაუ-ზემო შვარცვალდის რაიონი
რესურსები ინტერნეტში
კატეგორია:ბადენ-ვიურტემბერგის რაიონები
ვანათის ხატი
ვანათის ხატი და ეკლესია — არქიტექტურული ძეგლი თიანეთის მუნიციპალიტეტის სოფელ დევეენაანთხევის ჩრდილო-აღმოსავლეთით, 0,5 კილომეტრზე, ტყიან ფერდობზე. განეკუთვნება გვიანდელ შუა საუკუნეებს. ეკლესია დარბაზულია, რომელსაც სამხრეთიდან, მთელ სიგრძეზე, მინაშენი ეკვრის. ნაგებია სხვადასხვა ზომის რიყისა და ნატეხი ქვის ირეგულარული წყობით. ძლიერ დაზიანებულია. გადახურვა ჩამონგრეულია, მონგრეულია კედლების ზედა ნაწილები, ჩამოშლილია გარეთა კუთხეების ნაწილი. შესასვლელი სამხრეთიდანაა, მინაშენიდან. მინაშენის მხრიდან კარი თაღოვანია, ხოლო შიგნით — სწორკუთხა. ნახევარწრიული აფსიდის ღერძზე გაჭრილია თაღოვანი სარკმელი, რომლის ღიობი შირიმის ქვითაა გამოყვანილი. სარკმლის სამხრეთით სწორკუთხა ნიშია. ერთი თაღოვანი სარკმელი დასავლეთ კედელშია. მინაშენი აღმოსავლეთით ნახევარწრიული აფსიდითაა დასრულებული. აფსიდში ერთი სწორკუთხა სარკმელი და ერთი კვადრატული ნიშია. შესასვლელი სამხრეთიდანაა. კარი გარედან მთლიანად ჩამოშლილია, დანგრეულია აფსიდის სამხრეთ გვერდის მნიშვნელოვანი ნაწილიც.
ლიტერატურა
კატეგორია:თიანეთის მუნიციპალიტეტის არქეოლოგიური ძეგლები კატეგორია:თიანეთის მუნიციპალიტეტის ტაძრები
მარია ისაბელ პორტუგალიელი
მარია ისაბელ პორტუგალიელი (Maria Isabel de Portugal, María Isabel de Portugal, დაბ. მარია ისაბელ ფრანსისკა დე ასის ანტონია კარლოტა ხუანა ჟოზეფა ხავიერა დე პაულა მიკაელა რაფაელა ისაბელ გონძაგა დე ბრაგანს ი ბურბონი; დ. 19 მაისი 1797 - გ. 26 დეკემბერი 1818) — ბრაგანსის დინასტიის წარმომადგენელი. პორტუგალიის მეფე ჟუან VI-ის ასული. ესპანეთის დედოფალი 1816-18 წლებში როგორც მეფე ფერდინანდ VII-ის მეორე მეუღლე.
ბიოგრაფია
მარია ისაბელი იყო პორტუგალიის მეფე ჟუან VI-ისა და მისი მეუღლის, დედოფალ კარლოტა ხოაკინა ესპანელის ასული. იგი იყო პორტუგალიის მეფე პედრუ I-ის და.
1816 წლის 29 სექტემბერს მარია ისაბელი მიათხოვეს მის ბიძაშვილს, ესპანეთის მეფე ფერდინანდ VII-ს. იგი მისთვის მეორე ცოლი იყო. მისი პირველი ცოლი, პრინცესა მარია ანტონია ნეაპოლელი, 1806 წელს გადაჰყვა მშობიარობას.
მარია ისაბელმა 1817 წლის დასაწყისში გოგონა გააჩინა, რომელიც სულ ერთ წელიწადში გარდაიცვალა. მისი გარდაცვალებიდან მალევე მარია ისაბელმა 1818 წელს კვლავ დაფეხმძიმდა. მისი მეორე მშობიარობა ძალიან მძიმე იყო. ბავშვი ძალიან დიდი იყო და ის დაბადებისას დაიღუპა. ბავშვის გამოყვანიდან მალევე დედოფალმა სუნთქვა შეწყვიტა, რის გამოც ექიმებმა იფიქრეს, რომ ის გარდაიცვალა. ამიტომაც მათ დედოფლის სხეულის გასუფთავება დაიწყეს, რის შემდეგაც მოულოდნელად საშინელი ტკივილისაგან ყვირილით გამოიღვიძა, წამოდგომა და გაქცევა სცადა, რის დროსაც თავი საწოლის კუთხეს ჩამოარტყა და სისხლდენა დაეწყო.
1818 წლის 26 დეკემბერს მშობიარობიდან რამდენიმე საათში მარია ისაბელი გარდაიცვალა. მის შემდეგ ფერდინანდმა კიდევ ორი ცოლი შეირთო, რომელთანაც 2 ქალიშვილი შეეძინა, მათ შორის მომავალი დედოფალი ისაბელ II.
ლიტერატურა
კატეგორია:დაბადებული 19 მაისი კატეგორია:დაბადებული 1797 კატეგორია:გარდაცვლილი 26 დეკემბერი კატეგორია:გარდაცვლილი 1818 კატეგორია:ესპანეთის დედოფლები კატეგორია:პორტუგალიის ინფანტები კატეგორია:ბრაგანსები კატეგორია:მშობიარობის დროს გარდაცვლილები კატეგორია:დედოფალ მარია ლუიზას ორდენის კავალრები კატეგორია:წმინდა იზაბელის ორდენის კავალრები კატეგორია:ესკორიალის ინფანტების პანთეონში დაკრძალულები
კოპროლალია
კოპროლალია (coprolalia ბერძნ. kopros განავალი, lalia ლაპარაკი) — სამედიცინო მდგომარეობა, რისთვისაც დამახასიათებელია უწმაწური ლაპარაკი, გინების აკვიატებული მოთხოვნილება, უხამსი სიტყვების და ფრაზების წამოძახილი. ცნობილია, როგორც ჟილ დე ლა ტურეტის სინდრომის ერთ-ერთი სახეობა.
ლიტერატურა
გოგიჩაძე, გ. სამედიცინო ტერმინოლოგიის ქართულ-ინგლისურ-რუსულ-ლათინური განმარტებითი ლექსიკონი, გვ. 394-395 - თბილისი, მერიდიანი, 2009. ISBN 978-9941-10-174-8
კატეგორია:სინდრომები
ჟაკ დე მოლი
მინი|250პქ|ჟაკ დე მოლი ჟაკ დე მოლი (Jacques de Molay; დ. 16 მარტი, 1243 (1244 ან 1249), მოლი, საფრანგეთის სამეფო — გ. 18 მარტი (19 მარტი ), 1314 (1310 ) — ტამპლიერთა უკანასკნელი (23-ე) დიდი მაგისტრი 1292 წლის 27 აპრილიდან 1314 წლის 18 (ან 19) მარტამდე. მისი მაგისტრად გახდომის დროს, ჯვაროსნებს (და მათ შორის ტამპლიერებს) წმინდა მიწაზე უკვე ყველა დასაყრდენი დაკარგული ჰქონდათ და თავს კვიპროსს აფარებდნენ. ჟაკი და სხვა ჯვაროსნები ცდილობდნენ პოზიციების აღდგენას და ლაშქრობებსაც აწყობდნენ სირია-პალესტინის სანაპიროს მიმართულებით. 1306 ან 1307 წელს ჟაკ დე მოლი ევროპაში გაემგზავრა. XIV საუკუნის დასაწყისში ფილიპე IV -მ დაიწყო ტამპლიერთა ორდენის წინააღმდეგ ბრძოლა. მათ ბრალი დასდეს მწვალებლობაში, მრავალ სხვა მანკიერებაში და 1307 წლის 13 ოქტომბერს ორდენის თითქმის ყველა წევრი დააპატიმრეს. 1314 (ან 1310) წელს ჟაკ დე მოლი და სხვა ტამპლიერები კოცონზე დაწვეს.
სქოლიო
კატეგორია:დაბადებული 1243 კატეგორია:გარდაცვლილი 18 მარტი კატეგორია:გარდაცვლილი 1314 კატეგორია:ტამპლიერთა ორდენის დიდი მაგისტრები
ჟალა პირიიევა
ჟალა პირიიევა (Jalə Azad qızı Piriyeva; დ. 10 მაისი, 2000, ბაქო, აზერბაიჯანი) — აზერბაიჯანელი რიტმული ტანმოვარჯიშე. ის არის 2016 წლის აზერბაიჯანის ეროვნული ჩემპიონი და სამგზის (2013-2015) უმცროსი აზერბაიჯანის ეროვნული ჩემპიონი.
ადრეული წლები
ჟალა პირიიევამ თანვარჯიშში ვარჯიში 4 წლის ასაკში დაიწყო. იგი საერთაშორისო კონკურსებში 2012 წელს გამოჩნდა; ამ პერიოდში მან უნგრეთის საერთაშორისო ტურნირში ოქროს მედალი მოიპოვა. 2013 წელს პირიივამ ესტონეთში, ვალენტინობის თასზე, 3 ოქროს მედალი მოიპოვა (ჰოოპში, ბურთსა და კლუბებში). იგი 2013 წლის მოსკოვის გრანდ პრიქსში ახალგაზრდულ დივიზიონში ასპარეზობდა; ტურნირში მან ბრინჯაოს მედალი მოიპოვა. იგი აგრეთვე ასპარეზობდა 2013 წლის თასის სერიებში.
2014 წლის სეზონი პირიიევამ ტარტუში ჩატარებული გრანდ პრიქსით დაიწყო; ნახსენებ ტურნირზე მან „ჰოოპ“-ში ოქროს მედალი მოიპოვა. იგი აზერბაიჯანის გუნდთან ერთად ასპარეზობდა 2014 წლის მსოფლიო თასის სერიაში: დებრეცენში მან გუნდთან ერთად ვერცხლი, ხოლო ლისაბონში 2 ოქრო მოიპოვა; აგრეთვე მინსკში ლენტით ტანვარჯიშში მე-5 ადგილი დაიკავა. ამავე წლის 10-16 ივნისში, პირიიევამ 2014 წლის ევროპის ახალგაზრდულ ჩემპიონატში ბრინჯაოს მედალი მოიპოვა. 17-19 ოქტომბერს პირიიევა ტოკიოში, „2014 წლის Aeon თასის“ ტურნიტში მონაწილეობის მისაღებად გაემგზავრა. იგი ამ შეჯიბრებაში ოსაკის კლუბის სახელით გამოდიოდა (მასთან ერთად იყვნენ მარინა დურუნდა და გულსამ შაფიზადა). საბოლოოდ მან ტურნირი მე-5 ადგილით დაასრულა.
2015 წლის 3 აპრილს, პირიიევამ ირინა დელანუუს საერთაშორისო ტურნირზე უმცროსი დივიზიონში ვერცხლის მედალი მოიპოვა (მის წინ რუსი დარია პრიდანიკოვა იყო). ამავე წლის 2-4 ოქტომბერს პირიიევა კვლავ გაემგზარა ტორიოში „აეონის თასზე“ მონაწილეობის მისაღებად. იგი კვლავ ოსაქის სპორტული კლუბის გუნდის წარმომადგენელი იყო (მარინა დურუნდასა და აიშან ბაიარამოვასთან ერთად). მან ამჯერად ახალგაზრდულ ჯგუფში ბრინჯაოს მედალი მოიპოვა, ხოლო გუნდი მე-5 ადგილზე გავიდა.
პროფესიონალური კარიერა
2016 წლის სეზონში, ჟალა პირიიევას პოფესიონალური კარიერის დებიუტი 2016 წლის ტარტუს ვალენტინობის თასზე შედგა. დებიუტის შემდეგ, იგი 2016 წლის მოსკოვის გრანდ პრიქსზე ასპარეზობდა; ამ კონკურსში მან 30-ე ადგილი დაიკავა (საერთაშორისოდ). 26-28 თებერვალის პერიოდში იგი ასპარეზობდა 2016 წლის Espoo-ს მსოფლი თასში; ტურნირი 32-ე ადგილზე დაასრულა. მისი შემდეგი ასპარეზობა 17-20 მარტს, ლისბოას მსოფლიო თასზე შედგა და მან შეჯიბრება მე-19 ადგილით დაასრულა. 1-3 აპრილს მონაწილეობდა 2016 წლის პესაროს მსოფლიო თასში (მან 35-ე ადგილი დაიკავა). ამავე წლის შემდეგ პერიოდში, ჟალა პირიიევამ 2016 წლის აზერბაიჯანის ეროვნულ ჩემპიონატში ოქროს მედალი მოიპოვა; აღსანიშნავია, რომ ამავე ტურნირში აზერბაიჯანის სამგზის ჩემპიონი, მარინა დურუნდა მონაწილეობდა.
სქოლიო
კატეგორია:დაბადებული 10 მაისი კატეგორია:დაბადებული 2000 კატეგორია:აზერბაიჯანელი მხატვრული ტანმოვარჯიშეები
ჰერმან III (ბადენის მარკგრაფი)
ჰერმან III (Hermann III von Baden), ჰერმან III დიდი (Hermann III der Große; გარდ. ) — ვერონისა და ბადენის მარკგრაფი ცერინგენების დინასტიიდან. ჰერმანი იყო ჰერმან II-ისა და მისი ცოლის, იუდიტ ფონ ჰოჰენბერგის შვილი.
1130 წელს, ჰერმანმა მემკვიდრეობით მიიღო ბადენის სამარკგრაფო.
1151 წელს, მან მიიღო ვერონის სამარკგრაფო, რომელიც მანამდე კარინთიის ჰერცოგს ეკუთვნოდა.
გამოყენებული ლიტერატურა
კატეგორია:ბადენის მარკგრაფები კატეგორია:ვერონის მმართველები კატეგორია:ცერინგენები კატეგორია:მეორე ჯვაროსნული ლაშქრობა კატეგორია:გარდაცვლილი 1160
პოლოშკო
პოლოშკო (Полошко) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 466 მეტრზე. 2002 წლის მონაცემებით, მოსახლეობა 0 ადამიანს შეადგენდა.
სქოლიო
კატეგორია:კავადარცის თემის სოფლები
გიორგი ლაზარაშვილი
გიორგი ლაზარაშვილი ( დ. თარიღი უცნობია, თბილისი) — ქართველი სპორტსმენი (კრივი). მოსწავლეთა შორის ევროპის ჩემპიონატის ბრინჯაოს მედლის მფლობელი. ეს ჩემპიონატი 2015 წელს ჩატარდა ანაპაში (რუსეთი).
რესურსები ინტერნეტში
კატეგორია:ქართველი მოკრივეები კატეგორია:პიროვნებები გაურკვეველი დაბადების თარიღით
ვლადიმერ გუჯაბიძე
ვლადიმერ (ლადო) მიხეილის ძე გუჯაბიძე (Lado V. Goudjabidze; დ. 26 აგვისტო, 1945, სოფ. ჯურუყვეთი, ახლანდ. ლანჩხუთის მუნიციპალიტეტი) — ქართველი მხატვარი და მოქანდაკე.
დაამთავრა თბილისის სამხატვრო აკადემია 1971 წელს. მხატვარ-გამფორმებლად მუშაობდა თბილისის კომბინატ „ქალაქგაფორმებაში“. მხატვრულად გააფორმა საზოგადოებრივი დანიშნულების რამდენიმე ობიექტი, მათ შორის კინემატოგრაფისტთა და ჟურნალისტთა შემოქმედებითი სახლი (ბიჭვინთა). მონაწილეობდა ადგილობრივ და საერთაშორისო გამოფენებში. 1976 წელს საცხოვრებლად გადავიდა ამერიკის შეერთებულ შტატებში, სადაც მუშაობდა ქანდაკების ჩამომსხმელად, დიზაინერად. 1989 წელს ო. როდენის სახ. III საერთაშაშორისო კონკურსში (ტოკიო) გუჯაბიძის სკულპტურული კომპოზიცია „დაუოკებელნი“ 15 გამარჯვებულს შორის მოხვდა და ტოკიოს ერთ-ერთ ქუჩაზე დაიდგა, ხოლო ქანდაკება „მუზა“ დგას ჰამილტონის ტბის ნაპირას (ჩიკაგოს მახლობლად, აშშ). გუჯაბიძე ასევე მუშაობს ჭედურ ხელოვნებაში, ფერწერასა და გრაფიკაში. მისი ნამუშევრები დაცულია აშშ-ის მრავალ მუზეუმსა და კერძო კოლექციაში.
ლიტერატურა
კატეგორია:დაბადებული 26 აგვისტო კატეგორია:დაბადებული 1945 კატეგორია:ლანჩხუთის მუნიციპალიტეტში დაბადებულები კატეგორია:ქართველი მოქანდაკეები კატეგორია:ამერიკელი მოქანდაკეები ვლადიმერ
აქუშაფეშთა
რესურსები ინტერნეტში
კატეგორია:ლერიქის რაიონის სოფლები
ნტარე V
ნტარე V (Ntare V), კორონაციამდე — პრინცი შარლ ნდიზეიე (Charles Ndizeye; 2 დეკემბერი 1947 — 29 აპრილი 1972) — ბურუნდის უკანასკნელი მეფე (მვამი) (8 ივლისი − 28 ნოემბერი 1966).
1965 წლის ოქტომბერში ჰუტუს მეთაურობით სახელმწიფო გადატრიალების მცდელობის შემდეგ, მეფე მვამბუტსა IV შვეიცარიაში გადასახლებაში წავიდა. 1966 წლის მარტში, მვამბუტსა IV-მ მისი ერთადერთი გადარჩენილი ვაჟი ტახტის მემკვიდრედ დანიშნა.
ბიოგრაფია
მვამბუტსა IV-მ, რომელმაც ჰუტუსა და ტუტსის შორის ეთნიკური კონფლიქტის გაღვივების ფონზე იძულებული გახდა ქვეყანა დაეტოვებინა, 1966 წლის 24 მარტს ტახტის მემკვიდრეს უფლებამოსილება გადასცა. იმავე წლის 8 ივლისს იგი ოფიციალურად გადააყენეს ტახტიდან და პრინცმა ნდიზეიემ თავი მეფედ გამოაცხადა. ნტარე V-ს კორონაციის ცერემონია 1 სექტემბერს ქ. მურამვიაში ჩატარდა. კორონაციის საბოლოო ცერემონია 27 დეკემბერს იყო დაგეგმილი.
ნტარე V-მ ახალი კაბინეტი ჩამოაყალიბა, რომელმაც უამრავი რეორგანიზაციის ღონისძიება გაატარა: მინისტრების ხელფასების შემცირება, ყოფილი პოლიტიკოსების მიერ დაკავებული სახლების დაცლა, საზღვარგარეთ მისიების შემცირება და ა.შ. .
ხელისუფლებაში მოსვლის შემდეგ, ნტარე V-მ პირველ რიგში პრემიერ-მინისტრი ლეოპოლდ ბიას მთავრობა დაითხოვა და ქვეყნის მასშტაბით კონსტიტუციის მოქმედება შეაჩერა.
მონარქიის დამხობა (ნოემბერი 1966 წ.)
თუმცა, უკვე 28 ნოემბერს, მეფის ქვეყანაში არარსებობის პირობებში, რომელიც ვიზიტით კინშასაში იმყოფებოდა გენერალ მობუტუს ხელისუფლებაში მოსვლის პირველი წლისთავის აღსანიშნავად, ბურუნდიში პრემიერ-მინისტრი მიშელ მიჩომბეროს მეთაურობით სამხედრო გადატრიალება. მიჩომბერომ მონარქიის ლიკვიდაციის შესახებ გამოაცხადა და ბურუნდის რესპუბლიკის პრეზიდენტის პოსტი დაიკავა.
დროთა განმავლობაში, ახალგაზრდა მეფესა და ამბიციურ პრემიერ-მინისტრს შორის კონფლიქტი მწიფდებოდა. ნტარე V-ს სურდა არა მხოლოდ მეფობა, არამედ მმართველობაც. მვამი ცდილობდა მოეშორებინა მიჩომბერო, რომელსაც იგი ღიად არაკომპეტენტურობასა და უფლებამოსილების ბოროტად გამოყენებაში ადანაშაულებდა. თუმცა, ამ დაპირისპირებაში უპირატესობა პოლკოვნიკ მიჩომბერომ მოიპოვა. თავის მხრივ, მიჩომბერომ ღიად განაცხადა, რომ ახალგაზრდა მეფე თავის მოვალეობებს ვერ ართმევდა თავს. მან ასევე დასძინა, რომ ნტარე V მამამისის დიდი ზეგავლენის ქვეშ იმყოფებოდა.
მიჩომბეროს სამხედრო გადატრიალების შემდეგ რევოლუციის ეროვნული კომიტეტი იქნა მოწვეული, რომელიც ბურუნდის ეროვნული არმიის 13 ოფიცრისგან შედგებოდა, რომელსაც ახალი სამინისტრის ფორმირებამდე სულ მცირე ორი თვე უნდა ემართა ქვეყანა. კერძოდ, კომიტეტს ახალი კონსტიტუციის შემუშავება ევალებოდა. მიჩომბეროს გადატრიალებამ UPRONA-სა (ფრანგ.: Union pour le Progrès national) და ბურუნდის შეიარაღებულ ძალებში ტუტსის დომინირება გამოიწვია.
ნტარე V დარწმუნებული იყო, რომ მის დამხობაში გადამწყვეტი როლი ჩინეთმა შეასრულა.
ბურუნდისა და ჩინეთში შორის დიპლომატიური ურთიერთობები 1963 წლის დეკემბერში დამყარდა. თუმცა, ბურუნდიმ პეკინთან დიპლომატიური ურთიერთობები საკმაოდ საეჭვო მიზეზების გამო გაეყვიტა : 1965 წლის 15 იანვარს პრემიერ-მინისტრი პიერ ნგენდანდუმვეს მკვლელობის გამო. შემდეგ, 1965 წლის აგვისტოში, ტაივანიდან ოფიციალური ჩინოვნიკი ბურუნდის ეწვია, მოგვიანებით კი განცხადება გავრცელდა, რომელშიც ნათქვამი იყო, რომ ბურუნდის მონარქი ქვეყანაში ტაივანის საელჩოს გახსნას პოზიტიურად უყურებდა.
ბურუნდიში ჩინელი კომუნისტები ორ მიზანს ისახავდნენ: მხარი დაეჭირათ ზაირის პარტიზანებისთვის და ბურუნდიში მცხოვრები ლტოლვილი ათასობით ტუტსის პარტიზანების გამოყენებით რუანდაის ანტი-ჩინური რესპუბლიკური მთავრობის დამხობა. პეკინი აქტიურად იყენებდა თავის დიდ „დიპლომატიურ“ პერსონალს მეზობელი კონგოს (მოგვიანებით ზაირი) აჯანყებულების მოსამზადებლად, შეიარაღებასა და დასაფინანსებლად.
1960-იან წლებში პეკინის ინტერესი ბურუნდისა და რუანდის მიმართ მას შემდეგ გაძლიერდა, როდესაც მისი მცდელობა სამეზობლო კონგოში (ლეოპოლდვილი) ფეხი მოეკიდა წარუმატებელი აღმოჩნდა.
ჩინეთის საბოლოო დაინტერესებამ კონგოს მიმართ, სტრატეგიული მნიშვნელობიდან გამომდინარე, როგორც ჩანს რუანდისა და ბურუნდის შიდა საქმეებში პეკინის ჩარევა განაპირობა, რათა ისინი, მაო ძედუნის მოსაზრებით, კონგოში შეღწევის "საფეხური" იყო. ბურუნდიში, ჩინელებს შეიძლება იმედი ჰქონდეთ, რომ გავლენას მოახდენენ მთავრობაზე, რომელიც პეკინზე იყო დამოკიდებული და ამიტომ მათ ტუტსის (უმცირესობის) რეჟიმს მხარი დაუჭირეს ჰუტუს წინააღმდეგ. პეკინი ასევე ეწინააღმდეგებოდა ჰუტუს მთავრობას რუანდაში, სადაც ჰუტუმ 1962 წელს დაამხო ტუტსის მონარქია და რომლებიც მტრული იყვნენ განწყობილი ჩინელების მიმართ.
1965 წელს, რუანდიდან გაქცეული და ბურუნდიში გადასახლებული ტუტსი ლტოლვილების ჩინეთის მხარდაჭერის გამო, რუანდის ჰუტუს მთავრობამ პეკინთან დიპლომატიური ურთიერთობები გაწყვიტა. გავრცელებული ინფორმაციით, იმავე წელს ბურუნდიში პეკინი მონაწილეობდა ჰუტუს ლიდერის მკვლელობაში, რომელსაც მეფე მვამბუტსა IV-მ ახალი მთავრობის ჩამოყალიბება დაავალა, რომელიც შეცვლიდა პრო-ჩინურ ტუტსის რეჟიმს. შედეგად, მეფეს გადაწყვეტილებით ბურუნდიში ჩინეთის საელჩო დაიხურა. კონგოს კრიზისი-ს დროს ჩინელები ტანზანიის თანამონაწილეობით კონგოს კომუნისტ აჯანყებულებს ბურუნდიდან იარაღს აწვდიდნენ.
ემიგრაციის პერიოდი და ბურუნდიში დაბრუნება
ნტარე V-მ დატოვა აფრიკა და გარკვეული პერიოდი გერმანიის ფედერაციული რესპუბლიკაში ცხოვრობდა. როდესაც 1972 წლის თებერვალში უგანდის პრეზიდენტი იდი ამინმა დასავლეთ გერმანიას ეწვია, მან ნტარე V-თან შეხვედრა ისურვა და პირადი უსაფრთხოების გარანტიებით მოუწოდა მას ბურუნდიში დაბრუნებულიყო.
უგანდის პრეზიდენტმა იდი ამინმა განაცხადა, რომ მან წერილობითი გარანტია მიიღო პრეზიდენტ მიჩომბეროსგან, რომ ნტარე V-ს შეუძლია დაბრუნდეს ბურუნდიში და როგორც რიგითი მოქალაქე ისე იცხოვროს. უგანდაში განაცხადეს, რომ აღნიშნული შუამდგომლობით ისინი დარწმუნებული იყვნენ იმაში, რომ ბურუნდის ლიდერი მოხარული იქნებოდა შერიგებოდა ყოფილ მეფეს. უგანდის მთავრობამ გამოაქვეყნა დოკუმენტები, სადაც ნათქვამი იყო, რომ ნტარე V-მ უსაფრთხოების გარანტიები მიიღო ბურუნდის მთავრობისაგან.